تېرو ۲۴ ساعتونو کې د سرې میاشتې د فعالیتونو خبرونه: کندز/ میدان وردګ: د وروستیو ورښتونو له امله له ۲۹۰ زیانمنو شویو کورنیو سره په ټولیز ډول ۲،۳۸۵،۰۰۰ افغانۍ نغدی مرسته ترسره شوه. هرات: د چشت شریف ولسوالۍ په ۶ کلیو کې له ۲۵۰ سېلاب ځپلو کورنیو سره د ۶ قلمه غیر خوراکی توکو مرسته ترسره شوه. کونړ/ میدان وردګ/ ارزګان: ښوونیزو مرکزونو کې د انګلیسی برخې له ۶۰ تنو زده کوونکو څخه آزموینې واخیستل شوې. ننګرهار/ غزنی: د ختیځ زون په کچه په ننګرهار ولایت کې ۲۰ تنو واکسیناتورانو ته د معافیت په اړه د پراخ پروګرام شپږ ورځنی او د سویل لویدیځ مرکزی زون په کچه په غزنی ولایت کې د ثابتو روغتیایی کلینیکونو تغذی مشاورینو ته پینځه ورځنی روزنیز ورکشاپ پیل شو.